Hiidenniemen pooki

Hiidenniemen pooki oli tunnusmajakka, joka rakennettiin merimerkiksi Hailuodon saaren pohjoisosassa sijaitsevaan Hiidenniemeen. Pookin piirustukset laati intendentinkonttorin esimies, arkkitehti Ernst Lohrmann, ja se valmistui 1859. Tyyliltään pooki oli pelkistetty keilamainen kuusisivuinen torni, jonka rakennusmateriaalina oli puu. Tornissa oli huippumerkkinä tuuliviiri tai lippu. Pooki tuhoutui salamaniskun aiheuttamassa tulipalossa 1925. Krunnien saaristossa sijaitseva kuusisivuinen Ulkokrunnin pooki on rakenteeltaan lähes vastaava kuin Hiidenniemen pooki.

Lähteet

Ernst Lohrmannin suunnittelemat rakennukset
Hailuodon liikenne
Hailuodon rakennukset ja rakennelmat
Perämeri
Suomen tunnusmajakat